**Privātajam dzelzceļa infrastruktūras pārvaldītajam** teorētiskā eksāmena zināšanu pārbaudes apjoms:

|  |  |  |
| --- | --- | --- |
| **Nr. p.k** | **Jautājumu grupas** | **Jautājumu skaits** |

|  |  |  |
| --- | --- | --- |
| 1. | Ministru kabineta 2010.gada 3.augusta noteikumu Nr.724 „[*Dzelzceļa tehniskās ekspluatācijas noteikumi*](http://www.likumi.lv/doc.php?id=214699)"  (turpmāk TEN) 3.4.nodaļa „Luksofori" | divi jautājumi |
| 2. | jautājumu grupa „Rokas signāli, signālrādītāji un signālzīmes" | divi jautājumi |
| 3. | jautājumu grupa „Infrastruktūra un tās uzturēšana" | pieci jautājumi |
| 4. | jautājumu grupa „Dzelzceļa satiksme un manevri" | divi jautājumi |
| 5. | jautājumu grupa „Dzelzceļa satiksme infrastruktūras bojājumu gadījumā" | viens jautājums |
| 6. | jautājumu grupa „Dzirdes un redzes signāli" | trīs jautājumi |
|  | **Kopā jautājumi** | **15** |

Jautājumu grupas eksaminācijas programmnodrošinājumā ietver:

1. „**Rokas signāli, signālrādītāji un signālzīmes**" apvienoti jautājumi no Ministru kabineta 2010.gada 3.augusta noteikumu Nr.724 „Dzelzceļa tehniskās ekspluatācijas noteikumi" 3.5.nodaļas „Rokas signāli" un 3.6.nodaļas Signālrādītāji un signālzīmes";

2. **„Infrastruktūra un tās uzturēšana"** apvienoti jautājumi no Ministru kabineta 2010.gada 3.augusta noteikumu Nr.724 „Dzelzceļa tehniskās ekspluatācijas noteikumi" 2.1.nodaļas „Vispārīgās prasības", 2.2.punkts „Platsliežu ceļš" un 6.nodaļas „Tehniskā aprīkojuma uzturēšana";

3. **„Dzelzceļa satiksme un manevri**" apvienoti jautājumi no Ministru kabineta 2010.gada 3.augusta noteikumu Nr.724 „Dzelzceļa tehniskās ekspluatācijas noteikumi" 8.1.nodaļas „Vispārīgās prasības" un 8.15.nodaļas „Manevri";

4. „**Dzelzceļa satiksme infrastruktūras bojājumu gadījumā**", kurā apvienoti jautājumi no Ministru kabineta 2010.gada 3.augusta noteikumu Nr.724 „Dzelzceļa tehniskās ekspluatācijas noteikumi" 3.8.nodaļas „Norobežojuma signālierīču izvietojuma kārtība", 8.14.nodaļas „Sliežu motortransporta satiksme" un 8.17.nodaļas „Dzelzceļa satiksmes organizācija dzelzceļa infrastruktūras bojājuma gadījumā";

5. „**Dzirdes un redzes signāli**" apvienoti jautājumi no Ministru kabineta 2010.gada 3.augusta noteikumu Nr.724 „Dzelzceļa tehniskās ekspluatācijas noteikumi" 3.2.nodaļas „Redzes signāli" un 3.3.nodaļas „Dzirdes signāli".